# กฎกระทรวง

## แบ่งส่วนราชการสำนักงานนโยบายและแผนพลังงาน
### กระทรวงพลังงาน
#### พ.ศ. ๒๕๖๒

อาศัยอำนาจตามความในมาตรา ๘ ฉะ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ รัฐมนตรีว่าการกระทรวงพลังงานออกกฎกระทรวงไว้ ดังต่อไปนี้

ข้อ ๑ ให้ยกเลิกกฎกระทรวงแบ่งส่วนราชการสำนักงานนโยบายและแผนพลังงาน กระทรวงพลังงาน พ.ศ. ๒๕๕๑

ข้อ ๒ ให้สำนักงานนโยบายและแผนพลังงาน มีภารกิจในการเสนอแนะการกำหนดนโยบาย และแผนเกี่ยวกับพลังงานของประเทศ รวมทั้งมาตรการทางด้านพลังงาน เพื่อให้ประเทศมีพลังงานใช้อย่างมั่นคง ยั่งยืน เหมาะสม มีประสิทธิภาพ และสอดคล้องกับสถานการณ์ของประเทศ โดยให้มีหน้าที่และอำนาจดังต่อไปนี้

- เสนอแนะนำนโยบายและแผนการบริหารและพัฒนาการพลังงานของประเทศ
- เสนอแนะนำนโยบายและยุทธศาสตร์ด้านการอนุรักษ์พลังงานและพลังงานทดแทนเพื่อจัดทำกรอบการจัดสรรงบประมาณเพื่อส่งเสริมการอนุรักษ์พลังงานและพลังงานทดแทน
- การกำหนดมาตรฐานการแก้ไขป้องกันการขาดแคลนน้ำมันเชื้อเพลิง
- ประสาน ติดตาม และประเมินผลการปฏิบัติตามนโยบายและแผนการบริหารและการพัฒนาการพลังงานของประเทศ รวมทั้งบริหารจัดการกองทุนพลังงาน
- บริหารจัดการข้อมูล พยากรณ์แนวโน้มด้านพลังงาน และเป็นศูนย์ข้อมูลกลางด้านพลังงานของประเทศ
- ปฏิบัติการอื่นใดตามที่กฎหมายกำหนดให้เป็นหน้าที่และอำนาจของสำนักงานหรือตามที่รัฐมนตรีหรือคณะรัฐมนตรีมอบหมาย

ข้อ ๓ ให้แบ่งส่วนราชการสำนักงานนโยบายและแผนพลังงาน ดังต่อไปนี้

(๑) สำนักงานเลขานุการกรม
(๒) กองนโยบายปิโตรเลียม
(๓) กองนโยบายไฟฟ้า
(๔) กองนโยบายอนุรักษ์พลังงานและพลังงานทดแทน
(๕) กองยุทธศาสตร์และแผนงาน
(๖) ศูนย์เทคโนโลยีสารสนเทศและการสื่อสาร

ข้อ ๔ ในสำนักงานนโยบายและแผนพลังงาน ให้มีกลุ่มตรวจสอบภายใน เพื่อทำหน้าที่หลักในการตรวจสอบการดำเนินงานภายในสำนักงาน และสนับสนุนการปฏิบัติงานของสำนักงาน รับผิดชอบงานชั้นตรงต่อผู้อำนวยการ โดยมีหน้าที่และอำนาจดังต่อไปนี้

(๑) ดำเนินการเกี่ยวกับการตรวจสอบด้านการบริหาร การเงิน และการบัญชีของสำนักงาน
(๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย

ข้อ ๕ ในสำนักงานนโยบายและแผนพลังงาน ให้มีกลุ่มพัฒนาระบบบริหาร เพื่อทำหน้าที่หลักในการพัฒนาการบริหารของสำนักงานให้เกิดผลสัมฤทธิ์ มีประสิทธิภาพ และคุ้มค่า รับผิดชอบงานชั้นตรงต่อผู้อำนวยการ โดยมีหน้าที่และอำนาจดังต่อไปนี้

(๑) เสนอแนะและให้คำปรึกษาแก่ผู้อำนวยการเกี่ยวกับยุทธศาสตร์การพัฒนาระบบราชการภายในสำนักงาน
(๒) ติดตาม ประเมินผล และจัดทำรายงานเกี่ยวกับการพัฒนาระบบราชการภายในสำนักงาน
(๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และหน่วยงานภายในสำนักงานและกระทรวง

(๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย

ข้อ ๖ สำนักงานเลขานุการกรม มีหน้าที่และอำนาจดังต่อไปนี้

(๑) ดำเนินการเกี่ยวกับงานบริหารทั่วไปของสำนักงาน งานช่วยอำนวยการ และงานเลขานุการของคณะกรรมการที่เกี่ยวข้อง
(๒) ดำเนินการเกี่ยวกับการเงิน การบัญชี การงบประมาณ การพัสดุ อคารสถานที่ และยานพาหนะของสำนักงาน
(๓) ดำเนินการเกี่ยวกับการบริหารงานบุคคล การเสริมสร้างวินัย และการรักษาระบบคุณธรรมของสำนักงาน

(๔) ประชาสัมพันธ์และเผยแพร่กิจกรรม ความรู้ ความก้าวหน้า และผลงานของสำนักงาน

(๕) ดำเนินการเกี่ยวกับเงินทุนหมุนเวียนและการบริหารจัดการกองทุนในความรับผิดชอบของสำนักงาน รวมทั้งงานเลขานุการกองทุนเงินอุดหนุนจากสัญญาโรงกลั่นปิโตรเลียม

(๖) ดำเนินการเกี่ยวกับงานกฎหมายและระเบียบที่เกี่ยวข้อง งานนิติกรรมและสัญญางานเกี่ยวกับความรับผิดทางแพ่งและอาญา งานคดีปกครอง และงานคดีอื่นที่อยู่ในหน้าที่และอำนาจของสำนักงาน

(๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย

ข้อ ๗ กองนโยบายปิโตรเลียม มีหน้าที่และอำนาจดังต่อไปนี้

(๑) เสนอแนะนำนโยบายและจัดทำแผนบริหารจัดการด้านปิโตรเลียมและเชื้อเพลิงชีวภาพ

(๒) ประสานความร่วมมือด้านนโยบายและแผนบริหารจัดการด้านปิโตรเลียมและเชื้อเพลิงชีวภาพกับหน่วยงาน หรือองค์กรต่าง ๆ ที่เกี่ยวข้องทั้งในและต่างประเทศ

(๓) ส่งเสริมให้เกิดการแข่งขันในธุรกิจปิโตรเลียมและเชื้อเพลิงชีวภาพ

(๔) ศึกษา วิเคราะห์ ติดตามสถานการณ์ จัดทำแนวโน้มและโครงสร้างราคาปิโตรเลียมและเชื้อเพลิงชีวภาพ

(๕) ศึกษา วิเคราะห์ข้อมูล เสนอแนะนำนโยบายและวางแผนโครงสร้างพื้นฐานด้านปิโตรเลียมและเชื้อเพลิงชีวภาพ

(๖) ติดตาม ประเมินผล และรายงานผลการดำเนินงานตามนโยบายและแผน รวมทั้งแผนยุทธศาสตร์ การบริหารจัดการด้านปิโตรเลียม และเชื้อเพลิงชีวภาพ

(๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย

ข้อ ๘ กองนโยบายไฟฟ้า มีหน้าที่และอำนาจดังต่อไปนี้

(๑) เสนอแนะนำนโยบายและแผนการบริหารและจัดทำแผนยุทธศาสตร์การพัฒนาพลังงานด้านไฟฟ้า

(๒) ประสานความร่วมมือด้านนโยบายและแผนพลังงานด้านไฟฟ้ากับหน่วยงานหรือองค์กรต่าง ๆ ที่เกี่ยวข้องทั้งในและต่างประเทศ

(๓) ส่งเสริมบทบาทการประกอบกิจการไฟฟ้าของผู้ประกอบกิจการไฟฟ้าทั้งภาครัฐและเอกชน

(๔) ศึกษาและวิเคราะห์ความต้องการใช้ไฟฟ้า รวมทั้งจัดทำรายงานผลการพัฒนาพลังงานด้านไฟฟ้าของประเทศ

(๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือ
ที่ได้รับมอบหมาย

ข้อ ๙ กองนโยบายอนุรักษ์พลังงานและพลังงานทดแทน มีหน้าที่และอำนาจดังต่อไปนี้

(๑) ศึกษา วิเคราะห์ วิจัยข้อมูลเพื่อจัดทำและเสนอแนะนโยบายและยุทธศาสตร์
ด้านการอนุรักษ์พลังงานและพลังงานทดแทน

(๒) ประสาน ติดตาม ประเมินผล และรายงานผลการดำเนินงานตามนโยบายและยุทธศาสตร์
ด้านการอนุรักษ์พลังงานและพลังงานทดแทน

(๓) ส่งเสริมการวิจัย พัฒนา นวัตกรรมและความเชี่ยวชาญด้านการอนุรักษ์พลังงาน
และพลังงานทดแทน

(๔) ประสานความร่วมมือด้านนโยบายและยุทธศาสตร์ด้านการอนุรักษ์พลังงานและพลังงานทดแทน
กับหน่วยงานหรือองค์กรต่าง ๆ ที่เกี่ยวข้องทั้งในและต่างประเทศ

(๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือ
ที่ได้รับมอบหมาย

ข้อ ๑๐ กองยุทธศาสตร์และแผนงาน มีหน้าที่และอำนาจดังต่อไปนี้

(๑) เสนอแนะนโยบายและแผนการบริหารและพัฒนาการพลังงานของประเทศระดับมหภาค
ให้สอดคล้องกับแผนพัฒนาประเทศ

(๒) ติดตาม ประเมินผล และรายงานผลการดำเนินงานตามนโยบายและแผนการบริหาร
และพัฒนาการพลังงานของประเทศ รวมทั้งแผนการลงทุนของรัฐวิสาหกิจด้านพลังงาน

(๓) จัดทำแผนงาน แนวทางและกลยุทธ์ แผนงบประมาณ และแผนปฏิบัติการ รวมทั้ง
ติดตามและประเมินผลการดำเนินงานของสำนักงาน

(๔) ปฏิบัติงานในฐานะฝ่ายเลขานุการคณะกรรมการด้านนโยบายพลังงาน

(๕) ศึกษา วิเคราะห์ข้อมูล และพัฒนาแนวทางความร่วมมือด้านนโยบายและแผนพลังงาน
ระหว่างภาครัฐ เอกชน และองค์กรระหว่างประเทศ ทั้งกรอบทวิภาคี พหุภาคี

(๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือ
ที่ได้รับมอบหมาย

ข้อ ๑๑ ศูนย์เทคโนโลยีสารสนเทศและการสื่อสาร มีหน้าที่และอำนาจดังต่อไปนี้

(๑) สำรวจ ศึกษา วิเคราะห์ และจัดทำข้อมูลสารสนเทศพลังงาน รวมทั้งเป็นศูนย์ประสานงาน
บริหารจัดการข้อมูลสารสนเทศพลังงาน

(๒) สำรวจ ศึกษา วิเคราะห์ และจัดทำประมาณการแนวโน้ม และการพยากรณ์
ความต้องการพลังงานของประเทศ

(๓) จัดทำและเผยแพร่สถิติข้อมูล และรายงานสถานการณ์พลังงานของประเทศ

(๔) จัดทำและบริหารจัดการระบบข้อมูลด้านพลังงานและการเปลี่ยนแปลงสภาพภูมิอากาศ ภาคพลังงาน และระบบสารสนเทศของสำนักงาน

(๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือ ที่ได้รับมอบหมาย

ให้ไว้ ณ วันที่ ๓๑ มกราคม พ.ศ. ๒๕๖๒
ศิริ จิระพงษ์พันธ์
รัฐมนตรีว่าการกระทรวงพลังงาน

หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงการแบ่งส่วนราชการ และหน้าที่และอำนาจของสำนักงานนโยบายและแผนพลังงาน กระทรวงพลังงาน เพื่อให้สอดคล้องกับภารกิจ ที่ปรับเปลี่ยนและเหมาะสมกับสภาพของงานที่เปลี่ยนแปลงไป อันจะทำให้การปฏิบัติภารกิจตามหน้าที่ และอำนาจมีประสิทธิภาพและประสิทธิผลมากยิ่งขึ้น จึงจำเป็นต้องออกกฎกระทรวงนี้